《独往》
明代·许相卿

兴到海滨成独往，千林风日净娟娟。寒山病骨晚争瘦，白鹭苍波秋可怜。

天地閒愁尘梦醒，烟霞胜事草堂偏。斜阳深径鱼樵尽，弄影萧萧石上泉。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。